VEGA præsenterer

**The Bug sørger for mørk bastung aften i VEGA**

*Den engelske musiker og producer The Bug har endelig givet lyd fra sig og han gæster VEGA fredag d. 6. februar med det dobbelttydige album* Angels & Devils*.*

**Multi-produceren The Bug i krydsfeltet mellem mørke og lys**

Bag kunstneraliasset The Bug finder man den yderst produktive engelske musiker og producer Kevin Martin, der siden starten af 90’erne har produceret forskellige genre som jazzcore, industrial hiphop, dancehall, dupstep, grime og dub. Udover produktioner under navnet The Bug er Kevin Martin også involveret i syv andre projekter bl.a. King Midas Sound.

**Mørke og lyse sider**

På det nye album *Angels & Devils* afsøger The Bug et dystopisk univers, hvor det moderne samfund er kollapset og verden, som vi kender den, er over. Albummet cirkler om to distinktive emner samt udforskningen af lys og mørke. Engle-siden udgør de første sange featuring artister som Groupers Liz Harris på ”[Void](https://www.youtube.com/watch?v=3qVZ5wvBcGg)” og copeland på ”Fall”, afsluttet af den ud-dubbede og panoramiske ”Save Me” med Gonjasufi. Til koncerten i VEGA har The Bug mc’en Manga med, der også er [at finde på albummet](https://www.youtube.com/watch?v=YNiYjYdOzOA).

Djævle-delen gæstes bland andet af navne som Flowdan og Death Grips’ MC Rides. Dystopien trækker på inspiration fra pionerer som Stakkers *Humanoid*, Plastikman, *Phutures Cocaine/Your Only Friend* og Aphex Twin mixet med Kevin Martins eget mørke udgave af klassisk dancehall.   
  
*Angels & Devils* er at finde på flere årslister over bedste album blandet andet hos Crack Magazine og Line Of Best Fit gav albummet 9/10.

**Rare Nights starter aftenen op**

Fra dørene åbner indtil The Bug indtager Lille VEGA, sørger Rare Nights djs for opvarmning. Fem venner har under aliasset siden 2011 skabt nye og fremadskuende klubaftener. Sammen og hver for sig har de sørget for events og fester på steder som Global, Harvey og senest Dome of Visions. Crewets medlemmer trækker alle på forskellige musikalsk inspirationskilder, men de er alle fælles om en interesse for britisk klubmusik, som de vil præsentere denne aften.

**Info om koncerten**  
The Bug feat. Manga (UK) + Rare Nights (DK)   
Fredag den 6. februar 2015, kl. 21  
Lille VEGA, Enghavevej 40, 1674 Kbh. V  
130 kr. + gebyr  
Forsalget starter senere i dag via vega.dk og Billetnet.